মায়েস্ট্রো (চলচ্চিত্র)
মায়েস্ট্রো হলো ২০২১ সালের একটি ভারতীয় তেলুগু ভাষার ব্ল্যাক কমেডি থ্রিলার চলচ্চিত্র, যেটি পরিচালনা করেছেন মেরলাপাকা গান্ধী এবং প্রযোজনা করেছে শ্রেষ্ঠ মুভিজ। চলচ্চিত্রটিতে কেন্দ্রীয় চরিত্রে অভিনয় করেছেন নিথিন, তামান্না ও নাভা নাতেশ এবং সহায়ক ভূমিকায় অভিনয় করেছেন যীশু সেনগুপ্ত এবং নরেশ। এটি ২০১৮ সালের হিন্দি চলচ্চিত্র আন্ধাধুনের পুনর্নির্মাণ। চলচ্চিত্রটির কাহীনি একজন অন্ধ পিয়ানো বাদককে নিয়ে, যিনি অজান্তেই একজন প্রাক্তন চলচ্চিত্র অভিনেতার হত্যার ঘটনায় জড়িয়ে পড়েন। চলচ্চিত্রটির মূল চিত্রগ্রহণ ২০২০ সালের ডিসেম্বরে শুরু হয়ে ২০২১ সালের জুনে শেষ হয়েছিল। চিত্রধারণ করা হয়েছে হায়দ্রাবাদ, গোয়া এবং দুবাইয়ে। ভারতে কোভিড-১৯ মহামারীর কারণে চলচ্চিত্রটি প্রেক্ষাগৃহে মুক্তি না দিয়ে ২০২১ সালের ১৭ সেপ্টেম্বর ডিজনি+ হটস্টার-এ ডাইরেক্ট-টু-স্ট্রিমিং মুক্তি দেওয়া হয়।